Page:Come under my plaidie (1).pdf/3

3 O nane dances sae lightly, sae gracefu', sae lightly,

His cheek's like the new rose, his brow’s like the snaw.

Dear Marion, let that flee stick fact to the wa'

Your Jack's but a gowk, and has naething ava;

The ha'e on his pack he has now on his back,

He's thretty, and I am but threescore and twa.

Be frank now and kindly, I'll busk ye ay finely,

To kirk or to market they'll few gang sae braw;

A bien house to bide in, a chaise for to ride in,

And flunkies to tend ye as aft as ye ca.

My father ay tauld me, my mither and a',

Ye'd mak a gude husband, and keep me ay braw.

It's true I loo Johnnie, he's young and he's bonnie,

But, waes me, I ken he has naething ava

I hae little tocher, ye've made a guide offer,

I'm nae mair than twenty, my time is but sma'

Sae gie me your plaidie, I'll creep in beside ye,

I thought ye'd been aulder than threescore and twa.